Picture to Burn

"Picture to Burn" (בעברית: "תְמוּנָה לִשְׂרוֹף") הוא שיר שהוקלט על ידי הזמרת-יוצרת האמריקאית טיילור סוויפט. השיר נכתב על ידי סוויפט עצמה וליז רוז, והופק על ידי נייתן צ'פמן. הוא יצא לאור ב-3 בפברואר 2008, בהוצאת "ביג משין רקורדס" כסינגל הרביעי מאלבום האולפן, Taylor Swift. השיר נכתב בהשראת האופי הנרקיסיסטי וילדותי של בן זוגה לשעבר, ג'ורדן אלפורד. במבט לאחור, סוויפט הצהירה כי השיר פיתח אותה ברמה האישית, וכן ככותבת שירים. מבחינה מוזיקלית, הרצועה היא בסגנון קאנטרי רוק עם שימוש בולט בגיטרה, בנג'ו, ותופים. השיר צבר שבחים מפיהם של מבקרי המוזיקה, שציינו לטובה את המסר הפמיניסטי בו. הסינגל זכה להצלחה מסחרית בינלאומית; הוא הגיע למקום ה-28 במצעד הבילבורד הוט 100 ולמקום השלישי במצעד הקאנטרי. הוא הוסמך לתואר פלטינה על ידי איגוד תעשיית ההקלטות האמריקאי (RIAA), לאחר שמכר בלמעלה ממיליון עותקים. השיר הגיע לחמישים השירים הפותחים של המצעד "קנדה הוט 100", והוסמך לסינגל זהב על ידי איגוד תעשיית ההקלטות הקנדי. הווידאו קליפ של השיר הופק בבימויו של טריי פנג'וי. הקליפ מציג את הפנטזיה של סוויפט לנקום באהובה לשעבר לאחר שגילתה שבוגד בה. השיר קודם על ידי סוויפט בסיבוב ההופעות הראשון שלה, "Fearless Tour". השיר נכתב בהשראת בן זוגה של סוויפט, ג'ורדן אלפורד. היא הייתה חברת כיתתו בתיכון "הנדרסונוויל", ומערכת היחסים ביניהם נוצרה, כאשר ילדה חדשה בשם צ'לסי, הצטרפה לכיתה. בחלוף חודש מהקשר הרומנטי בין סוויפט לאלפורד, היא מגלה כי הוא בגד בה עם צ'לסי, שלימים נישאה לו. סוויפט החליטה לכתוב שיר המבטא את האופי האנוכי של אלפורד לאחר לימודיה. השיר נכתב על ידי סוויפט וליז רוי. על פי דבריה של סוויפט, היא מצאה עצמה מלחינה את השיר באמצעות גיטרה רעועה, תוך שהיא אומרת "אני שונאת את המשאית הטיפשית שלו, הוא אף פעם לא נותן לי לנהוג עליה. הוא כל כך אנוכי!" - שורה שהתפתחה בסופו של דבר לפזמון השיר. סוויפט תיארה את עצמה בשיר כשבורת לב ופגועה, וכי מעשה הבגידה הוא מרושע ואכזרי. נוסף על כך, סוויפט אמרה כי "Picture to Burn" הוא השיר היחידי שלה, שנכתב מתוך רוע וכעס. על אף שלא יצא כסינגל הבכורה שלה, "Picture to Burn" זכה לאהדה רבה מצד הקהל של סוויפט. הורדה דיגיטלית "Picture to Burn" (גרסה אלטרנטיבית) – 3:00 סינגל CD "Picture to Burn" (רדיו) – 2:54 "Picture to Burn" (וידאו) – 3:05 כלפי השיר הופנו ביקורות חיוביות, תוך שברולינג סטון הוא דורג במקום ה-80 ברשימת "כל 206 השירים של טיילור סוויפט, לפי דירוג". סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "Picture to Burn" בוצע במייל היי בדנוור ב-14 ביולי 2023 יחד עם השיר "Timeless". מידע על היצירה "Picture to Burn" באתר מיוזיק בריינז מידע על הסינגל "Picture to Burn" באתר מיוזיק בריינז מידע על השיר "Picture to Burn" באתר AllMusic סרטון השיר "Picture to Burn" באתר יוטיוב גרייט אמריקה קאנטרי, Ask the Artist: Detective Swift, at Your Service, סקריפס נטוורק אינטראקטיב 12 בפברואר 2007 Taylor Swift Fans the Flames on “Picture to Burn”, לרה דוגלאס, 18 במרץ 2008 Speak Now: Story Rob Sheffield, Rob Sheffield, All 129 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית) Taylor Swift's 100 album tracks – ranked, The Independent, ‏2020-07-23 (באנגלית) Samantha Wieder, Ryan Schocket, Here Are All Taylor Swift’s Songs— From Debut To Evermore — Ranked, BuzzFeed (באנגלית) Every Taylor Swift song ranked in order of greatness, NME | Music, Film, TV, Gaming & Pop Culture News, ‏2020-09-08 (באנגלית בריטית) All 158 Taylor Swift Songs, Ranked, pastemagazine.com, ‏2020-02-05 (באנגלית) Nate Jones, All 179 Taylor Swift Songs, Ranked, Vulture, ‏2021-01-11 (באנגלית אמריקאית) Ashley Iasimone, All the Surprise Songs Taylor Swift Has Performed on The Eras Tour (So Far), Billboard, ‏2024-07-14 (באנגלית אמריקאית) Gold & Platinum, RIAA (באנגלית) Gold/Platinum, Music Canada (באנגלית) (ארכיון) Taylor Swift - "Picture to Burn" Sales, טוויטר, ‏5 בפברואר 2020 "Aircheck Add Dates" Picture to Burn (vinyl). Taylor Swift. Nashville, Tennessee, USA: Sony/ATV Tree Publishing (BMI). 2019. BMRTS0104V. Annie Reuter Billboard, Annie Reuter Billboard, Taylor Swift’s Early Singles Released on Limited-Edition Vinyl by Big Machine, The Hollywood Reporter, ‏2019-07-10 (באנגלית אמריקאית) Taylor Swift - Picture To Burn [Limited Edition Vinyl Single | RECORD STORE DAY], recordstoreday.com